Leopard Tree Retreat | LekkeSlaap
Leopard Tree Retreat is op 'n organiese moringaplaas geleë wat rus en vrede aan gaste bied. Die plaas is net 15 km vanaf Nelspruit se sakekern en net 15 km vanaf Kruger Nasionale Lughawe aan die ander kant. Die Krugerwildtuin is net 60 km daarvandaan en daar is talle opwindende doendinge in die omliggende omgewing. Daar is 'n 3 km lange grondpad wat na die plaas lei.
Die African-kamer is 'n oopplan-eenheid met slaapplek vir 2, 'n oop en suite-badkamer met 'n bad, toilet en 'n wasbak. Daar is koffie- en teemaakgeriewe in die kamer.
Die eenheid het 'n balkon met pragtige uitsigte oor die Krokodilvallei, rusbanke en ingeboude braaigeriewe. Daar is volop voëllewe en 'n rivier wat deur die perseel loop. Gaste kan gerus die hoofplaaskombuis gebruik as hulle wil kook of 'n maaltyd kan op versoek gereël word.